钦定古今图书集成/明伦汇编/闺媛典/第068卷 > 姜守身妻杨氏〈盛儿附〉
## 钦定古今图书集成/明伦汇编/闺媛典/第068卷 > 姜守身妻杨氏〈盛儿附〉

按《济南府志》：“杨氏，章丘人，诸生姜守身妻。姜亡，杨恸
绝数四，至夜闭户自缢。母觉救之，杨涕泣曰：‘儿欲从
夫地下，不得为母留’。抚棺痛哭，咄咄若与姜语，诸婢
皆感泣，而一婢盛儿尢甚。阅四月，杨出诸婢，而盛儿
独留。杨栉沐自缢棺侧。盛儿从死杨旁，若侍立然。李
开先太常为碑记。万历间，敕赐庙额。”